Középiskolai tanulmányait Nagyszebenben végezte, majd a kolozsvári egyetem jogi karán és a bécsi Kereskedelmi Akadémián tanult. Kolozsváron doktori fokozatot szerzett. 1916–1918 között az Osztrák–Magyar hadseregben harcolt, majd a Monarchia összeomlása után Erdély és Románia egyesüléséért szállt síkra, a Torda-Aranyosi román nemzetőrök vezéreként szolgált, és részt vett a gyulafehérvári román nagygyűlésen. Az 1919-es magyar–román háborúban hadnagyként vett részt, szakaszával augusztus 3-án vonult be Budapestre. Szolgálatáért a Román Koronarend parancsnoki keresztjével tüntették ki.